Diari Oficial de la Generalitat Valenciana


Sumari del DOGV 4264, del 05-06-2002 (2002/5662)

RESOLUCIÓ de 23 de maig de 2002, de la Direcció General de Personal de la Conselleria de Cultura i Educació, per la qual es convoca procediment de provisió de places vacants en la Inspecció d'Educació.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4264

Data del DOGV
:   05-06-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/5662


Data del document
:   23-05-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * concurs administratiu
    * personal docent
    * inspecció escolar

RESOLUCIÓ de 23 de maig de 2002, de la Direcció General de Personal de la Conselleria de Cultura i Educació, per la qual es convoca procediment de provisió de places vacants en la Inspecció d'Educació. [2002/A5662]
  
La Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, en l'apartat 3 de l'article 37, establix que el cos d'inspectors d'Educació és un cos docent que es regix, a més del que es disposa en l'esmentada llei, per les normes establides en la disposició addicional novena de la Llei Orgànica 1/1990, de 3 d'octubre, d'Ordenació General del Sistema Educatiu (LOGSE), i per les altres normes que, juntament amb les recollides en la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1998, de 28 de juliol, conformement a la redacció donada per la Llei 37/1988, de 28 de desembre, i per la Llei 22/1993, de 29 de desembre, constituïxen les bases de règim estatutari dels funcionaris públics docents.
  
D'altra banda, la Llei 24/1994, de 12 de juliol, per la qual s'establixen normes sobre concursos de provisió de llocs de treball per a funcionaris docents, disposa en l'article 1 que durant els cursos escolars en què no se celebren els concursos d'àmbit nacional a què fa referència el número 4 de la disposició addicional novena de la LOGSE, el Ministeri d'Educació i Ciència i els òrgans corresponents de les comunitats autònomes que es troben en ple exercici de les seues competències educatives podran organitzar procediments de provisió referits a l'àmbit territorial la gestió dels quals els corresponga i destinats a la cobertura dels seus llocs de treball.
  
Realitzat durant el curs 2000/2001 el concurs de trasllats d'àmbit nacional, s'ha considerat convenient, a fi d'assegurar la cobertura dels llocs vacants en les millors condicions requerides per a la qualitat del sistema educatiu, convocar procediment de provisió per a cobrir les places vacants d'acord amb la planificació general educativa per al curs 2002/2003.
  
En la tramitació d'esta resolució es complix el que preveu l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal de les Administracions Públiques.
  
Per tot això, esta Direcció General ha disposat convocar concurs de trasllats d'acord amb les bases següents:
  
Primera
  
Es convoca concurs de trasllats, d'acord amb les especificacions que s'indiquen en esta resolució, per a la provisió de places vacants entre funcionaris docents dels cossos següents:
  
- Inspectors al servici de l'administració educativa.
  
- Inspectors d'Educació.
  
Este concurs es regix per les disposicions següents:
  
Llei Orgànica 1/1990, de 3 d'octubre, d'Ordenació General del Sistema Educatiu; Llei Orgànica 9/1995, de 20 de novembre, de la Participació, l'Avaluació i el Govern dels Centres Docents; Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; Llei 22/1993, de 29 de desembre; Llei 42/1994, de 30 de desembre; Llei 4/1995, de 23 de març; Decret Legislatiu de 24 d'octubre de 1995, del Consell de la Generalitat Valenciana, i també el Decret 315/1964, de 7 de febrer, modificat per la Llei 4/1990, de 29 de juny; Reial Decret 2.112/1998, de 2 d'octubre; Reial Decret 2.193/1995, de 28 de desembre, modificat pel Reial Decret 1.573/1996, de 28 de juny, i Orde de 2 d'octubre de 2000.
  
Segona. Llocs que es convoquen
  
Els llocs vacants en la Inspecció d'Educació que es convoquen són els que es relacionen en l'annex I d'esta convocatòria i els que resulten de la resolució del procediment.
  
Tercera. Participació voluntària
  
1. Podran participar amb caràcter voluntari en este concurs, per a la qual cosa dirigiran la seua instància a la Direcció General de Personal de la Conselleria de Cultura i Educació de la Generalitat Valenciana en el termes indicats en la base sisena, els funcionaris que es troben en alguna de les situacions que s'indiquen a continuació:
  
a) Els funcionaris que es troben en situació de servici actiu amb destinació definitiva en l'àmbit de gestió de la Conselleria de Cultura i Educació, sempre que de conformitat amb la disposició addicional 15 de la Llei 30/1984, de 2 d'agost, hagen transcorregut en acabar el termini de presentació de sol·licituds, almenys, dos anys des de la presa de possessió de l'última destinació definitiva.
  
b) Els funcionaris que es troben en situació de servicis especials declarada des de llocs actualment dependents de la Conselleria de Cultura i Educació, sempre que de conformitat amb la disposició addicional 15 de la Llei 30/1984, de 2 d'agost, hagen transcorregut en acabar el termini de presentació de sol·licituds, almenys, dos anys des de la presa de possessió de l'última destinació definitiva.
  
c) Els funcionaris que es troben en situació d'excedència voluntària declarada des de llocs actualment dependents de la Conselleria de Cultura i Educació.
  
Si es tracta dels supòsits d'excedència voluntària per interés particular o per agrupació familiar prevists en els apartats c) i d) de l'article 29.3 de la Llei 30/1989, de 2 d'agost, solament hi podran participar si en la data d'acabament del termini de presentació d'instàncies han transcorregut dos anys des que passaren a dita situació.
  
d) Els funcionaris procedents de la situació de suspensió de funcions declarada des de llocs actualment dependents de la Conselleria de Cultura i Educació, sempre que a l'acabament del termini de presentació de sol·licituds haja transcorregut el temps de durada de la sanció disciplinària de suspensió.
  
2. Els qui desitgen exercir un dret preferent per a l'obtenció de destinació hauran d'ajustar-se al que determina la base cinquena d'esta convocatòria.
  
Quarta. Participació forçosa
  
1. Estan obligats a participar en este concurs, i a este efecte dirigiran la instància a la Direcció General de Personal de la Conselleria de Cultura i Educació de la Generalitat Valenciana, en els termes que s'indiquen en la base sisena, els funcionaris que es troben en alguna de les situacions que s'indiquen tot seguit:
  
a) Els funcionaris procedents de la situació d'excedència o suspensió de funcions hagen reingressat al servici actiu i hagen obtingut en virtut de l'esmentat reingrés una destinació provisional i els qui tinguen atribuïda l'ocupació provisional d'un lloc en l'àmbit de gestió de la Conselleria de Cultura i Educació amb anterioritat a la data de publicació d'esta convocatòria.
  
En el supòsit que no participen en este concurs o no sol·liciten un nombre suficient de llocs vacants, se'ls adjudicarà lliurement destinació definitiva en llocs que puguen ocupar.
  
Si no se'ls adjudica destinació definitiva, hauran de romandre en situació de destinació provisional en la província on estiguen prestant servicis provisionalment.
  
b) Els funcionaris que es troben en situació d'excedència forçosa o en suspensió de funcions amb pèrdua del lloc de destinació, que complida la sanció no hagen obtingut un reingrés provisional i que hagen sigut declarats en estes situacions des d'un lloc de treball dependent de la Conselleria de Cultura i Educació.
  
Els funcionaris inclosos en el paràgraf anterior, en el supòsit que no participen en este concurs o, si participant-hi, no sol·liciten suficient nombre de llocs, quan no obtingueren destinació definitiva, quedaran en la situació d'excedència voluntària, prevista en l'article 37.1.b del Text Refós de la Llei de la Funció Pública Valenciana.
  
c) Els funcionaris que havent estat adscrits en places a l'exterior hagen de reincorporar-se en l'àmbit de gestió de la Conselleria de Cultura i Educació en el curs 2002/2003, o que havent-se reincorporat en cursos anteriors no hagen obtingut encara una destinació definitiva.
  
Els participants que desitgen exercir el dret preferent a la localitat a què es referix l'article 52.2 del Reial Decret 1.027/1993, de 25 de juny, hauran de sol·licitar, de conformitat amb el que establix la base cinquena d'esta convocatòria, totes les places de la localitat en què tingueren l'última destinació definitiva.
  
Els inclosos en este apartat que no concursen o que concursen, però no sol·liciten suficient nombre de places vacants, se'ls adjudicarà lliurement destinació definitiva en places ubicades en l'àmbit de gestió de la Conselleria de Cultura i Educació.
  
d) Els funcionaris que hagen perdut la destinació definitiva en compliment de sentència, resolució de recurs o per haver-se'ls suprimit expressament la plaça que ocupaven amb caràcter definitiu.
  
De conformitat amb la disposició addicional sisena del Reial Decret 2.112/1998, de 2 d'octubre, estos funcionaris estan obligats a participar en els concursos de trasllats fins que obtinguen una destinació definitiva.
  
En el supòsit que, havent de participar-hi no concursen, seran destinats d'ofici en l'àmbit de gestió de la Conselleria de Cultura i Educació. Els qui, complint amb l'obligació de concursar, no obtingueren cap destinació de les sol·licitades durant sis convocatòries, serien adscrits provisionalment a la província on prestaven servicis en el moment de produir-se la causa que originà la pèrdua de la seua destinació definitiva.
  
e) Els funcionaris que amb pèrdua de la plaça que ocupaven amb caràcter definitiu van passar a prestar servicis en altres llocs de l'administració mantenint la situació de servici actiu en el seu cos, sempre que hagen cessat i obtingut una destinació provisional en places dependents en l'actualitat de la Conselleria de Cultura i Educació.
  
En el cas de no obtindre destinació definitiva quedaran en situació de destinació provisional en la província on hagen prestat servicis durant el curs 2001/2002.
  
2. Funcionaris que han sigut nomenats funcionaris de carrera del cos d'inspectors d'Educació per Orde de 22 de febrer de 2002, del Ministeri d'Educació, Cultura i Esport (BOE número 60, d'11 de març).
  
Estan obligats a participar en este concurs, els funcionaris que superaren les proves d'accés al cos d'inspectors d'Educació convocades per Orde de 20 de novembre de 2000, de la Conselleria de Cultura i Educació (DOGV número 3.892, de 5 de desembre), i han sigut nomenats funcionaris de carrera del cos d'inspectors d'Educació per Orde de 22 de febrer de 2002, del Ministeri d'Educació, Cultura i Esport (BOE número 60, d'11 de març).
  
Cinquena. Drets preferents
  
Els participants que s'acullen al dret preferent ho faran constar en les instàncies indicant la causa amb què justifiquen la seua petició. A este efecte, solament es tindran en compte els drets preferents següents:
  
1. Drets preferents a la localitat prevists en el Reial Decret 1.027/1993, de 25 de juny, pel qual es regula l'acció educativa en l'exterior; Decret 70/1989, de 15 de maig, i la disposició addicional cinquena del Reial Decret 2.112/1998, de 2 d'octubre, sobre la regulació del personal docent en llocs de l'administració educativa. Els funcionaris que gaudisquen de l'esmentat dret podran fer-ne ús per a la localitat on van tindre l'última destinació definitiva en el cos. Perquè el dret preferent tinga efectivitat, els sol·licitants estan obligats a consignar en la instància de participació, en primer lloc, totes les places de la localitat a la qual aspiren a exercir este dret. Així mateix, hi podran incloure, a continuació, altres peticions si desitgen concursar a estes fora del dret preferent.
  
2. Els funcionaris que s'acullen al dret preferent a la localitat previst en l'article 29.4 de la Llei 30/1984, de 2 d'agost, en la nova redacció donada per la Llei 39/1999, de 5 de novembre, que es troben en el segon i el tercer any del període d'excedència per atenció a fills i que desitgen reingressar al servici actiu o hagen obtingut una destinació amb caràcter provisional, ho faran constar en la instància de participació indicant la causa amb què justifiquen la seua petició i consignaran en la sol·licitud, en primer lloc, el codi de la localitat on aspiren a exercir-lo. Així mateix, hi podran incloure altres peticions si desitgen concursar a estes fora del dret preferent.
  
Sisena. Forma de participació
  
1. Els concursants presentaran una única instància, segons model que consta com a annex II a la present resolució, que es dirigirà a la Direcció General de Personal de la Conselleria de Cultura i Educació.
  
A la instància de participació s'haurà d'afegir els documents següents:
  
a) Full de servicis certificat i documentació acreditativa dels mèrits al·legats. El full de servicis s'ajustarà al model que hi ha a disposició dels interessats en les direccions territorials de Cultura i Educació. Els fulls de servicis hauran d'anar certificats per la unitat administrativa on es trobe el concursant o, si hi manca, on haguera exercit l'ultima destinació. La certificació dels servicis es tancarà en la data d'acabament del termini de presentació de sol·licituds.
  
b) Documentació justificativa per a la valoració dels mèrits a què fa referència el barem de l'annex III d'esta resolució.
  
Solament es prendran en consideració els mèrits que degudament justificats s'hi al·leguen durant el termini de presentació d'instàncies.
  
Totes les fotocòpies que es trameten hauran d'anar acompanyades de les diligències de compulsa o acarament, d'acord amb el que s'establix en la circular 5/1999, de 14 de juny, de la Secretaria General de la Conselleria de Cultura, Educació i Ciència, sobre compulsa o acarament de documents en els centres docents i en la circular 3/1999, de 25 de maig, de la Secretaria General de la Conselleria de Cultura, Educació i Ciència, sobre compulsa o acarament de documents.
  
Es podrà requerir als interessats, en qualsevol moment, perquè justifiquen els mèrits sobre els quals es plantegen dubtes o reclamacions.
  
2. Les instàncies de participació i documents justificatius dels mèrits es dirigiran a la Direcció General de Personal de la Conselleria de Cultura i Educació i es presentaran en les direccions territorials de Cultura i Educació o en qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i serà imprescindible que en la instància aparega la data de recepció en l'organisme públic corresponent. En el cas de presentar-se en una oficina de Correus, caldrà que es faça en sobre obert perquè la instància siga datada i segellada pel funcionari de Correus abans de ser certificada.
  
3. El termini de presentació d'instàncies i documents serà de quinze dies hàbils a comptar des de la publicació de la present resolució.
  
Transcorregut el termini de presentació d'instàncies, no podrà alterar-se l'orde de prelació dels llocs sol·licitats, ni eliminar o afegir vacants a les sol·licitades.
  
Setena
  
Els concursants han de sol·licitar les places per orde de preferència en les instàncies de participació, i han de consignar-hi els codis que es corresponguen amb els que apareixen en l'annex I d'esta resolució.
  
En qualsevol cas, s'entenen sol·licitades pels concursants exactament la plaça o places a què corresponguen els codis consignats en les instàncies de participació. Les peticions, els codis de les quals resulten incomplets, inexistents o no es corresponguen amb places que puguen ser sol·licitades pels participants seran anul·lades. Si la totalitat de les peticions resulten anul·lades per qualsevol de les circumstàncies anteriors, el concursant serà exclòs de l'adjudicació de destinacions, sense perjuí dels supòsits d'assignació de destinació d'ofici prevists en esta convocatòria.
  
Huitena
  
Per a l'avaluació dels mèrits al·legats i degudament justificats pels concursants del barem de puntuacions de l'annex III, es designa una comissió de valoració formada pels membres següents:
  
President: el cap del Servici d'Avaluació i Inspecció Educativa o un inspector d'Educació en qui delegue.
  
Vocals: quatre inspectors d'Educació designats per sorteig entre funcionaris del cos d'inspectors al servici de l'administració educativa i del cos d'inspectors d'Educació que no participen en la present convocatòria.
  
Actuarà com a secretari el vocal de menor antiguitat en el cos, llevat que la comissió acorde determinar-lo d'una altra manera.
  
Els membres de la comissió estan subjectes a les causes d'abstenció i recusació establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Novena
  
Una vegada que la comissió de valoració assigne les puntuacions als concursants, s'ha de procedir a l'adjudicació provisional dels llocs que puguen correspondre'ls d'acord amb les peticions i a les puntuacions obtingudes segons el barem.
  
Sense perjuí del que s'ha disposat respecte al dret preferent que recull la base cinquena d'esta convocatòria, en el cas que es produïsquen empats en el total de les puntuacions, estos es resoldran atenent successivament a la major puntuació en cadascun dels apartats del barem, conformement a l'orde en què hi apareixen. Si persistix l'empat, s'atendrà a la puntuació obtinguda en els distints subapartats per l'orde igualment en què apareixen en el barem. A este efecte, cal tindre en compte que en els apartats o subapartats del barem per als quals s'ha establit una puntuació màxima, la puntuació atorgada als concursants no podrà superar-la. Si resulta necessari, cal utilitzar successivament com a últim criteri de desempat l'any de convocatòria del procediment selectiu a través del qual s'ingressà en el cos i la puntuació amb què resultà seleccionat.
  
Deu
  
La Direcció General de Personal farà pública l'adjudicació provisional de les destinacions a la qual al·ludix la base anterior.
  
Els concursants podran presentar reclamacions a les resolucions provisionals per mitjà de l'òrgan en què van presentar la instància de participació, en el termini de 10 dies a partir de l'exposició.
  
Així mateix, durant este termini podran presentar renúncia total a la seua participació en el concurs, entenent-se que esta renúncia afecta a totes les peticions consignades en la instància de participació. A este efecte, es fa costar que el fet de no haver obtingut destinació en la resolució provisional no pressuposa que no es puga obtindre destinació en la resolució definitiva.
  
Onze
  
Considerades les reclamacions i les renúncies a què fa referència la base anterior, es procedirà a dictar la resolució per la qual es resol amb caràcter definitiu este procediment de provisió de llocs. L'esmentada resolució s'ha de publicar en el Diari Oficial de la Generalitat Valenciana. Els llocs adjudicats en dita resolució seran irrenunciables.
  
Encara que es concórrega a places de diferents òrgans convocadors, solament es pot obtindre una única destinació.
  
Dotze
  
Els funcionaris excedents que reingressen al servici actiu com a conseqüència del concurs presentaran, davant la direcció territorial de la qual depén la plaça obtinguda mitjançant el concurs de trasllats, declaració jurada o promesa de no trobar-se separats de cap cos o escala de l'administració de l'estat, de les comunitats autònomes o de la local, en virtut d'expedient disciplinari, ni d'estar inhabilitats per a l'exercici de funcions públiques.
  
Tretze
  
La presa de possessió de les destinacions obtingudes en esta convocatòria serà l'1 de setembre de 2002.
  
Catorze
  
Contra la present resolució, que posa fi a la via administrativa, de conformitat amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, es pot interposar amb caràcter potestatiu recurs de reposició davant la Direcció General de Personal, en el termini d'un mes comptat des del sendemà de la seua publicació, o interposar-se directament recurs contenciós administratiu davant el Jutjat Contenciós Administratiu de València, en el termini de dos mesos comptats a partir del sendemà de la seua publicació.
  
València, 23 de maig 2002.- El director general de Personal: José Antonio Rovira Jover.
  
ANNEX I
  
Llocs vacants Codi
  
Alacant 17 02972710
  
Castelló 7 81168667
  
València 25 52040728
  
Total 58
  
ANNEX II
  
Barem de mèrits
  
1. Mèrits expressament indicats en la disposició addicional 9.4 de la LOGSE
  
1.1 Antiguitat (vegeu nota primera).
  
1.1.1 Per cada any de servicis efectius prestats en la situació de servici actiu com a funcionari de carrera en el cos d'inspectors al servici de l'administració educativa o en el cos d'inspectors d'Educació: 2 punts per any.
  
A l'efecte de determinar l'antiguitat en el cos d'inspectors al servici de l'administració educativa i en el cos d'inspectors d'Educació, es reconeixeran, respectivament, els servicis efectius prestats com a funcionari de carrera en els cossos d'inspectors de procedència i els prestats des de la data d'accés com a docent a la funció inspectora, de conformitat amb la disposició addicional 15 de la Llei 30/1984, de 2 d'agost, de Mesures per a la Reforma de la Funció Pública.
  
Documentació justificativa: títol administratiu amb diligències de les distintes possessions i cessaments que s'haja tingut des del seu nomenament com a funcionari de carrera en el cos des del qual es concursa o, si s'escau, dels servicis prestats en la funció inspectora, de conformitat amb la disposició addicional 15 de la Llei 30/1984, de 2 d'agost, de Mesures per a la Reforma de la Funció Pública.
  
1.1.2 Per cada any de servicis efectius prestats en situació de servici actiu com a funcionari de carrera en altres cossos o escales docents als quals fa referència la LOGSE: 1 punt per any.
  
Documentació justificativa: títol administratiu amb diligències de les distintes possessions i cessaments que s'haja tingut des del nomenament com a funcionari de carrera en el cos des del qual es concursa o, si s'escau, dels servicis prestats en la funció inspectora, de conformitat amb la disposició addicional 15 de la Llei 30/1984, de 2 d'agost, de Mesures per a la Reforma de la Funció Pública.
  
1.1.3 Per cada any de permanència ininterrompuda com a funcionari amb destinació definitiva en la mateixa plantilla provincial o, si s'escau, de les unitats territorials en què estiga organitzada la inspecció educativa:
  
Pel primer i segon any: 2 punts per any
  
Pel tercer any: 3 punts
  
Pel quart i cinqué any: 4 punts per any
  
Pel sisé i següents anys: 5 punts
  
Als funcionaris obligats a concursar per haver perdut la seua destinació definitiva en compliment de sentència o resolució de recurs, per provindre de la situació d'excedència forçosa o, si s'escau, per supressió expressa amb caràcter definitiu de la seua plaça, la puntuació per este apartat serà la corresponent a la plaça que perderen, a la qual s'acumularà els servicis amb destinació provisional que hagueren prestat posteriorment.
  
Igualment, el mateixos criteris seran d'aplicació als funcionaris que participen des de la destinació adjudicada en compliment de sanció disciplinària de trasllat amb canvi de residència.
  
Documentació justificativa: títol administratiu amb diligències de possessió i cessament o, si s'escau, el corresponent document d'inscripció en els registres de Personal.
  
1.1.4 Els funcionaris de carrera en expectativa de destinació i els que participant-hi per primera vegada amb caràcter voluntari opten en la sol·licitud per la puntuació corresponent a este apartat en substitució de la corresponent a l'apartat 1.1.3. Per cada any de servici: 1 punt.
  
Documentació justificativa: títol administratiu amb diligències de les distintes possessions i cessaments que haja tingut des del seu nomenament com a funcionari de carrera o, si s'escau, els corresponents documents d'inscripció en els registres de Personal.
  
1.2 Mèrits acadèmics (màxim 10 punts).
  
1.2.1 Doctorat i premis extraordinaris.
  
- Per haver obtingut el títol de doctor en la titulació al·legada per a l'ingrés en el cos des del qual es concursa, o per a l'accés al seu dia als llocs d'inspecció educativa: 5 punts.
  
Documentació justificativa: títol al·legat per a l'ingrés en el cos o de l'al·legat en el seu moment per a la seua adscripció a la funció inspectora, o bé, certificat del pagament dels drets d'expedició, d'acord amb el que preveu l'Orde de 8 de juliol de 1988 (BOE de 13 de juliol).
  
- Per premi extraordinari en el doctorat de la titulació al·legada per a l'ingrés en el cos des del qual es concursa, o per a l'accés al seu dia als llocs d'inspecció educativa: 1 punt.
  
Documentació justificativa: document justificatiu del premi.
  
- Per premi extraordinari en la titulació al·legada per a l'ingrés en el cos des del qual es concursa, o per a l'accés al seu dia als llocs d'inspecció educativa: 0,50 punts.
  
Documentació justificativa: document justificatiu del premi.
  
- Pel títol de doctor en altres llicenciatures: 3 punts.
  
Documentació justificativa: document justificatiu del títol.
  
- Per premi extraordinari en un altre doctorat: 0,50 punts.
  
Documentació justificativa: document justificatiu del premi.
  
- Per premi extraordinari en una altra llicenciatura: 0,25 punts.
  
Documentació justificativa: document justificatiu del premi.
  
1.2.2 Altres titulacions universitàries.
  
Les titulacions universitàries de caràcter oficial en el cas que no hagen sigut al·legades com a requisit per a l'ingrés en el cos des del qual es participa es valoraran de la forma següent:
  
- Per cada llicenciatura, enginyeria, arquitectura o títols declarats, a tots els efectes, legalment equivalents: 3 punts.
  
Documentació justificativa: títol al·legat per a l'ingrés en el cos i tots els altres que presente com a mèrits o, si s'escau, els certificats del pagament dels drets d'expedició, d'acord amb el que preveu l'Orde de 8 de juliol de 1988 (BOE de 13 de juliol).
  
- Per cada diplomatura, enginyeria tècnica, arquitectura tècnica o títols declarats, a tots els efectes, legalment equivalents i pels estudis corresponent al primer cicle d'una llicenciatura, arquitectura o enginyeria: 3 punts.
  
D'estos estudis, no són baremables els utilitzats per a obtindre el títol al·legat per a l'ingrés o algun dels títols baremats en l'apartat anterior.
  
Documentació justificativa: títol al·legat per a l'ingrés en el cos i tots els altres que presente com a mèrits o, si s'escau, els certificats del pagament dels drets d'expedició, d'acord amb el que preveu l'Orde de 8 de juliol de 1988 (BOE de 13 de juliol).
  
1.2.3 Titulacions d'ensenyaments de règim especial.
  
Les titulacions dels ensenyaments de règim especial atorgades per les escoles oficials d'Idiomes i conservatoris de Música o Dansa es valoren de la manera següent:
  
- Música i Dansa. Grau mitjà: 1 punt.
  
- Escoles oficials d'Idiomes.
  
· Cicle elemental: 1 punt
  
· Cicle superior: 1 punt.
  
La possessió del certificat d'aptitud de l'Escola Oficial d'Idiomes engloba els dos cicles.
  
Únicament es tenen en compte a efectes de la seua valoració els títols amb validesa oficial a l'estat espanyol.
  
Documentació justificativa: títol al·legat per a l'ingrés en el cos i tots els altres que presente com a mèrits o, si s'escau, certificat acreditatiu d'haver desenrotllat els estudis conduents a la seua obtenció.
  
1.3 Formació i perfeccionament (màxim 5 punts).
  
1.3.1 Per cursos superats relacionats amb la funció docent i inspectora, organitzats per les administracions educatives de les comunitats autònomes, per institucions sense ànim de lucre que hagen estat homologats o reconeguts per les administracions esmentades, i també els organitzats per les universitats: fins a 4 punts.
  
Es puntuaran 0,10 punts per cada 10 hores de cursos superats acreditats. A este efecte, se sumaran les hores de tots els cursos i no es puntuarà la resta del nombre d'hores inferiors a 10. Quan el cursos estiguen expressat en crèdits, cal entendre que cada crèdit equival a deu hores.
  
Documentació justificativa: certificats d'estos cursos en què conste de manera expressa el nombre d'hores de durada del curs. En el cas dels organitzats per les institucions sense ànim de lucre, cal que s'acredite de manera fefaent el reconeixement o homologació.
  
1.3.2 Per participar en la direcció o execució de programes educatius o impartició de cursos de perfeccionament convocats i/o autoritzats per les administracions educatives de les comunitats autònomes: fins a 1 punt.
  
Documentació justificativa: certificat o informe de la direcció general corresponent o de la direcció provincial respectiva.
  
2. Altres mèrits (màxim 18 punts)
  
2.1 Publicacions (màxim 5 punts).
  
Per publicacions de caràcter didàctic o científic directament relacionades amb l'ensenyament.
  
Les publicacions que estiguen obligades a consignar el ISBN, en virtut del que disposa el Decret 2.984/1972, de 2 de novembre, i hi manque, no seran valorades.
  
Documentació justificativa: els exemplars corresponents.
  
2.2 Valoració pel treball desenrotllat (fins a 10 punts). Vegeu nota cinquena.
  
2.2.1 Per cada any de servici en llocs de subdirector general de la Inspecció d'Educació, inspector general o inspector cap de la Inspecció Central d'Educació Bàsica, de Batxillerat o Ensenyament Mitjà de l'Estat, coordinador general de Formació Professional, o en llocs equivalents dependents de les administracions educatives convocadores: 1,50 punts.
  
Documentació justificativa: acord de nomenament amb diligència de possessió i cessament o, si s'escau, certificat en què conste que continua en el càrrec.
  
2.2.2 Per cada any de servici en llocs d'inspector central, d'inspector central d'Educació Bàsica, de Batxillerat o Ensenyament Mitjà de l'Estat, o coordinador central de Formació Professional, secretari o administrador de la Inspecció Central, inspector de la Subdirecció General de la Inspecció d'Educació, o en llocs equivalents dependents de les administracions educatives convocadores: 1 punt.
  
Documentació justificativa: acord del nomenament amb diligència de possessió i cessament o, si s'escau, certificat en què conste que continua en el càrrec.
  
2.2.3 Per cada any de servici en llocs d'inspector cap provincial d'Educació Bàsica o inspector cap de districte de Batxillerat o Ensenyament Mitjà de l'Estat o coordinador cap provincial de Formació Professional, o cap de servici provincial d'Inspecció Tècnica d'Educació, cap de divisió, o en llocs equivalents dependents de les administracions educatives convocadores: 0,75 punts.
  
Documentació justificativa: acord de nomenament amb diligència de possessió i cessament o, si s'escau, certificat en què conste que continua en el càrrec.
  
2.2.4 Per cada any com a inspector cap de districte, cap adjunt, coordinador d'equips sectorial, coordinador de demarcació o en llocs equivalents dependents de les administracions educatives convocadores: 0,50 punts.
  
Documentació justificativa: acord de nomenament amb diligència de possessió i cessament o, si s'escau, certificat en què conste que continua en el càrrec.
  
2.2.5 Per cada any de servicis ocupant llocs en l'administració educativa de nivell de complement de destinació igual o superior a l'assignat al cos pel qual es participa, sempre que estos siguen distints dels esmentats en els apartats 2.2.1 a 2.2.4 d'este annex: 0,75 punts.
  
Documentació justificativa: document justificatiu del nomenament amb diligència de possessió i cessament o, si s'escau, certificat que acredite que continua en el lloc.
  
2.3 Per tindre adquirida la condició de catedràtic en alguns dels cossos docents: 3 punts.
  
Documentació justificativa: títol administratiu o credencial o, si s'escau, el butlletí o diari oficial en què aparega el nomenament.
  
2.4. Coneixements de valencià.
  
Certificat de capacitació: 3 punts.
  
Documentació justificativa: document justificatiu del certificat.
  
NOTES
  
Primera. Valoració de l'antiguitat
  
A l'efecte de l'apartat 1.1 del barem, es computarà el present curs acadèmic com a curs complet. Els servicis al·ludits en l'apartat 1.1.2 no seran tinguts en compte en els anys que foren simultanis amb els servicis dels apartats 1.1.1, 1.1.3 o 1.1.4.
  
Als efectes prevists en els apartats 1.1.1 i 1.1.3, seran computats els servicis que s'hagueren prestat en situació de servicis especials, expressament declarats com a tal en els apartats prevists en l'article 29.2 de la Llei 30/1984, de 2 d'agost, i també les situacions d'idèntica naturalesa establida per disposicions anteriors a l'esmentada llei. Igualment serà computat, a estos efectes, el primer any d'excedència per cura de familiars declarada d'acord amb la Llei 39/1999, de 5 de novembre.
  
Segona. Funcionaris de carrera que participen per primera vegada amb caràcter voluntari
  
Estos funcionaris podran optar, i així ho indicaran en la instància de participació, per la puntuació corresponent a l'apartat 1.1.3 o 1.1.4 d'este barem.
  
En cas d'exercir l'opció per l'apartat 1.1.4, se'ls puntuarà per este apartat, a més dels anys de servicis prestats com a funcionari de carrera en expectativa de destinació, els anys que hagen prestat en el lloc des del qual participen amb destinació definitiva.
  
En el supòsit que no manifesten cap opció en la instància de participació, s'entendrà que opten per la puntuació corresponent a l'apartat 1.1.3 d'este barem.
  
Tercera. Còmput per cada mes fracció d'anys
  
En els apartats següents, per cada mes fracció d'anys se sumaran les puntuacions següents:
  
- en l'apartat 1.1.1: 0,16 punts
  
- en l'apartat 1.1.2: 0,083 punts
  
- en l'apartat 2.2.1: 0,125 punts
  
- en l'apartat 2.2.2: 0,083 punts
  
- en l'apartat 2.2.3: 0,062 punts
  
- en l'apartat 2.2.4: 0,041 punts
  
- en l'apartat 2.2.5: 0,062 punts
  
Quarta. Als efectes prevists en el subapartat 2.2.5, no seran tinguts en compte quan siguen simultanis a qualsevol altre subapartat de l'apartat 2.2.
  
Cinquena. Valoració del treball desenvolupat. Solament es valorarà l'exercici com a funcionari de carrera.